بزرۆکە
بزرۆکە ھەشتەمین پیتەبزوێنی زمانی کوردییە کە لە ئەلفبێی کوردیی لاتینیدا بە پیتی i ھێما دەکرێت بەڵام لە ئەلفبێی کوردیی عەرەبیدا نابینرێت و بزرە بۆیە ناونراوە بزرۆکە. ھەندێ لەو وشانەی کە لە ڕواڵەتدا بزوێنیان تێدا نابینرێ، وەکو: (بردن، من، ژن، چل، مردن، بزن، خستن)، بەڵام لەڕاستیدا دەنگی بزوێنیان تێدایە.

نموونە:
 بردن birdin
 من min
 ژن jin
 چل çil
 مردن mirdin
 بزن bizin
 خستن xistin

وشەی "مشک" لە ناوچە جۆربەجۆرەکانی کوردستاندا بە دوو شێوازی (mişk) و (mişik) بێژە دەکرێت، بەڵام لە ئەلفبێی کوردیی عەرەبیدا ھەر بە یەک شێواز دەنووسرێت: "مشک".

کەوا بێت ٨ەمین دەنگی بزوێنی کوردی بە ئەلفبێی عەرەبی نانووسرێت و، "بزرۆکە"یە. (i).

سەرچاوەکان 
ڕێنووسی زمانی کوردی - زانستپەروەرانی کورد

ئەلفوبێی کوردی